Crna Gora

Glavni grad-Podgorica

**Komisija za raspodjelu sredstava za podršku ženskom preduzetništvu**

Broj: 01-018/25-

Podgorica, 30. septembar 2025. godine

Na osnovu člana 3 i člana 5 stav 3 Odluke o kriterijumima, načinu i postupku raspodjele sredstava za podršku ženskom preduzetništvu („Službeni list Crne Gore - opštinski propisi”, broj: 31/19 i 19/24), Komisija za raspodjelu sredstava za podršku ženskom preduzetništvu, raspisuje

**JAVNI KONKURS**

**ZA**

**RASPODJELU SREDSTAVA IZ BUDŽETA GLAVNOG GRADA PODGORICA OPREDIJELJENIH ZA PODRŠKU ŽENSKOM PREDUZETNIŠTVU**

**I-**Pozivaju se preduzetnice i privredna društva u kojima su žene nosioci biznisa — osnivačica ili jedna od osnivačica i izvršna direktorica preduzeća (u daljem tekstu: društvo/preduzetnica) sa prebivalištem, odnosno sjedištem na teritoriji Glavnog grada-Podgorica, da dostave svoje prijave na Konkurs za raspodjelu sredstava budžeta namijenjenih ženama koje žele da pokrenu ili razvijaju sopstveni biznis.

**II-**Sredstva predviđena Budžetom Glavnog grada za 2025. godinu raspodjeljuju se za biznis planove koji doprinose ostvarivanju utvrđenih ciljeva u strateškim dokumentima, programima i planovima Glavnog grada, a kojima se naročito:

* podstiče ekonomski razvoj Glavnog grada;
* podstiče održivi razvoj i prerađivačku industriju;
* stvaraju uslovi i podstiče razvoj turizma;
* doprinosi afirmaciji i valorizaciji kulturnog potencijala, tradicije i kulturne posebnosti opštine;
* razvoj fizičke kulture i sporta;
* doprinosi očuvanju životne sredine i održivog razvoja.

**III**-Glavni grad opredjeljuje **45.000,00€** za drugi Javni konkurs za raspodjelu sredstava iz Budžeta Glavnog grada-Podgorica za podršku ženskom preduzetništvu u 2025. godini.

Maksimalan iznos dodijeljenih sredstava za biznis planove ne može iznositi više od 50% od ukupnog iznosa predviđenog za predmetni konkurs.

Društvo/preduzetnica može konkurisati za ukupan iznos ili za dio sredstava za realizaciju aktivnosti iz biznis plana i dužna je da to naznači.

**IV**-Konkurs za raspodjelu sredstava otvoren je 20 dana od dana njegovog objavljivanja u dnevnom listu i web stranici Glavnog grada - Podgorica.

**V**-U zapečaćenoj koverti, preduzetnice koje žele da započnu sopstveni biznis, prilažu:

* prijavu za dodjelu bespovratnih sredstava (Obrazac 1);
* izrađen biznis plan (Obrazac 2) – dvije štampane i jednu elektronsku verziju biznis plana na USB;
* **ovjerenu** kopiju lične karte kod notara ili u Opštini;
* pismo namjere i/ili **original ili ovjerena** kopija pisma preporuke kod notara ili u Opštini i
* **ovjerenu izjavu** kod notara ili u Opštini  iz tačke VI ovog poziva (Obrazac 3).

U zapečaćenoj koverti, preduzetnice koje planiraju razvoj poslovanja prilažu:

* prijavu za dodjelu bespovratnih sredstava (Obrazac 1);
* izrađen biznis plan (Obrazac 2) – dvije štampane i jednu elektronsku verziju biznis plana na USB;
* **ovjerenu** kopiju lične karte kod notara ili u Opštini ;
* pismo namjetre i/ili **original ili ovjerena** kopija pisma preporuke kod notara ili u Opštini  ;
* potvrda iz Centralne banke Crne Gore da privrednom subjektu nijesu blokirani računi (ne starija od 30 dana);
* Rješenje o upisu krajnjeg korisnika u CRPS ne starije od tri mjeseca;
* Rješenje o registraciji za PDV ako je krajnji korisnik obveznik PDV-a, **original ili ovjerenu** kopiju (potpisan i pečatiran) kod notara ili u Opštini  ;
* Važeći statut društva;
* **original ili ovjerenu** kopiju obrazca ovjerenih potpisa lica ovlašćenih za zastupanje (OP) kod notara ili u Opštini ;
* **original ili ovjereni** važeći karton deponovanih potpisa kod notara ili u Opštini ;
* **original ili ovjerenu kopiju** potrde Poreske uprave o urednom izmirivanju poreza i doprinosa ne starija od 30 dana kod notara ili u Opštini ;
* komplet obrazaca za godišnje račune (Bilans stanja, Bilans uspjeha, Bruto bilans (Zaključni list), analitika kupaca i dobavljača) za prethodnu godinu, izuzev kod preduzetnica koje nijesu u obavezi da sastavljaju finansijske izvještaje **(potpisane i pečatirane);**
* odgovarajući obrazac za poslednji mjesec uplate poreza i doprinosa za zaposlene ovjeren od Poreske uprave, kao dokaz o broju zaposlenih,
* **ovjerenu izjavu** iz tačke VI ovog poziva (Obrazac 3) kod notara ili u Opštini  .

Po službenoj dužnosti Komisija pribavlja potvrdu o neosuđivanosti za krivična djela protiv privrede i krivična djela protiv imovine.

**VI-Društvo/preduzetnica koja nije koristila sredstva po osnovu odluka Komisija Glavnog grada ili nije aplicirala na neki od konkursa Glavnog grada, dužna je da dostavi ovjerenu izjavu o tome.**

Društvo/preduzetnica koja je za realizaciju biznis plana koristila budžetska sredstva, po javnom konkursu za podršku ženskom preduzetništvu u prethodnoj godini, prilaže i izvještaj o realizaciji biznis plana, sa detaljnim opisom faza realizacije i detaljnim obrazloženjem eventualnih odstupanja, uključujući i finansijski izvještaj sačinjen u skladu sa posebnim propisom (detaljan finansijski izvještaj o utrošenim sredstvima, sa kopijama računa, ugovora i izvoda banke po kojima su plaćani, kao i narativni izvještaj sa tabelarnim pregledom troškova za utrošena sredstva).

Ukoliko društvo/preduzetnica ne dostavi tražene izvještaje o realizovanom biznis planu iz prethodnih godina za koja su opredijeljena sredstva za podršku ženskom preduzetništvu iz Budžeta Glavnog grada, ne može učestvovati u raspodjeli sredstava za godinu u kojoj se sredstva raspodjeljuju.

**VII-** Biznis plan treba da sadrži:

* Osnovne podatke (rezime, misija i cilj projekta, podaci o preduzeću, analiza dosadašnjeg poslovanja);
* Analiza tržišta (prodajno tržište, nabavno tržište, analiza konkurencije);
* Proizvod, proizvodni program;
* Zaposlenost i kvalifikaciona struktura;
* Lokacija;
* Predračun investicionih ulaganja;
* Izvori finansiranja;
* Rashodi poslovanja (Investicioni troškovi: Amortizacija; Investiciono održavanje; Kamate, Osiguranje. Tekući troškovi: Materijalni troškovi, Obračun bruto zarada; Ostali nematerijalni troškovi.)
* Zaključak, kopije profaktura i prateća dokumentacija.

**Biznis planovi koji se neće podržati su:**

* Biznis planovi kojima se traže finansijska sredstva za kupovinu i raspodjelu humanitarne pomoći;
* Biznis planovi koji se isključivo temelje na jednokratnoj izradi, pripremi i štampanju knjiga, brošura, biltena, časopisa i slično, ukoliko objava takvih publikacija nije dio nekog šireg programa ili sveobuhvatnijih i kontinuiranih aktivnosti;
* Aktivnost koja se smatra nezakonitom ili štetnom po okolinu i opasnom za ljudsko zdravlje: igre na sreću, duvan, alkoholna pića (izuzev proizvodnje vina i voćnih rakija);
* Nemoralne i nelegalne aktivnosti.

**IX-**Komisija vrši raspodjelu sredstava na osnovu pristiglih prijava na konkurs, cijeneći kriterijume propisane članom 19 Odluke o kriterijumima, načinu i postupku raspodjele| sredstava za podršku ženskom preduzetništvu („Službeni list Crne Gore — opštinski propisi”, broj: 31/19 i 19/24).

**X-** Prijava na konkurs se podnosi Komisiji na propisanom Obrascu u zapečaćenoj koverti, sa naznakom: **"Prijava na Konkurs za raspodjelu sredstava opredijeljenih za podršku ženskom preduzetništvu— ne otvaraj"** i predaje se na pisarnici **Glavnog grada - Podgorica, Trg Nezavisnosti br. 20** zaključno sa **20.10.2025. godine**.

**Napomena:**

**Učesnice konkursa su obavezne da u prijavi navedu: ime i prezime/naziv pravnog lica, adresa/ sjedište, e-mail adresu i kontakt telefon.**

**Neblagovremenu dokumentaciju Komisija vraća pošiljaocu neotvorenu.**

Komisija otvara blagovremeno podnijete zapečaćene koverte na prvoj sjednici nakon isteka roka za podnošenje zahtjeva. Ako utvrdi da društvo /preduzetnica nije dostavila **svu dokumentaciju** propisanu tačkom V i VI ovog Konkursa, Komisija poziva društvo/ preduzetnicu da nedostatak otkloni u roku od **tri dana** od dana prijema poziva. Ukoliko društvo/preduzetnica nedostatak ne otkloni u ostavljenom roku, Komisija će zahtjev odbiti.

**XI-** Informacije o svim pitanjima od značaja za učešće na Konkursu mogu se dobiti svakog radnog dana na telefon: **020/625-718 i/ili e-mail:** **preduzetnistvo@podgorica.me**i**marinela.batricevic@podgorica.me**.

XII-Glavni grad ne snosi troškove koji su nastali povodom prijava na ovaj konkurs, **konkursni materijal se ne vraća i ostaje u arhivi Glavnog grada.**

 **NAĐA LJILJANIĆ**

 **PREDSJEDNICA KOMISIJE**